* **Πάσχα στο Ντουμπάι 6 μέρες / 4 νύχτες 13.04-18.04.23. Αεροπορικώς**

**1η ημέρα (13/04): Θεσσαλονίκη – Κωνσταντινούπολη – Ντουμπάι**

Συγκέντρωση στο αεροδρόμιο της Θεσσαλονίκης και αναχώρηση μέσω Κωνσταντινούπολης για το Ντουμπάι.

**2η ημέρα (14/04): Άφιξη – Μεταφορά στο ξενοδοχείο – Ξενάγηση στο Ντουμπάι**

Άφιξη και υποδοχή από την ελληνόφωνη ξεναγό μας. Μεταφορά στο ξενοδοχείο για σύντομη ξεκούραση. Το μεσημεράκι ξεκινάμε την ξενάγησή μας στην πόλη διάρκειας 6 ωρών, με την ελληνόφωνη ξεναγό μας. Στην αρχή θα περπατήσουμε στις παραδοσιακές αγορές Souq της Deira (Gold Souq/Spice Souq – αγορές χρυσαφικών και μπαχαρικών αντίστοιχα). Με arba, παραδοσιακή ξύλινη βάρκα, θα περάσουμε απέναντι στο Bur Dubai, περιοχή Al Fahidi. Θα διασχίσουμε το Textile Souq (αγορά υφασμάτων, όπου μπορείτε να αγοράσετε και σουβενίρ σε καλές τιμές) και θα περπατήσουμε ως το Dubai Museum (το πιο παλιό κτίριο στο Dubai, Al Fahidi Fort) μέσα σε ένα πολυπολιτισμικό παζάρι. Έπειτα με το λεωφορείο μας αναχωρούμε από το Dubai Museum και φεύγουμε για τη συνέχεια της διαδρομής, περνώντας από την περιοχή Bastakiya, με τα αυθεντικά, ανακαινισμένα κτίριά της. Κατευθυνόμαστε προς τα νότια, διασχίζοντας την εντυπωσιακή λεωφόρο Sheikh Zayed, βλέποντας το υπέργειο δίκτυο μετρό, που είναι ένα από τα μεγαλύτερα δίκτυα γραμμών μετρό χωρίς οδηγό στον κόσμο. Στη διαδρομή μας, μεταξύ άλλων, θα δούμε το World Trade Centre, τα Emirates Towers και το εντυπωσιακό Μuseum of the Future, φημισμένους ουρανοξύστες όπως ο Burj Khalifa, το τεχνητό κανάλι Dubai Water Canal, το Mall of the Emirates και το Dubai Internet City. Επίσης, θα επισκεφθούμε την Dubai Marina, ένα τεχνητό κανάλι 3 χλμ. περίπου που περνάει ανάμεσα από ουρανοξύστες και θα σταματήσουμε για φωτογραφίες μπροστά στον ψηλότερο στριφογυριστό ουρανοξύστη στον κόσμο (Cayan Tower). Στη συνέχεια, θα κατευθυνθούμε στο Palm Jumeirah, ένα σύγχρονο τεχνολογικό θαύμα, το νησί σε σχήμα φοίνικα. Διασχίζουμε το νησί για να φτάσουμε στον κυματοθραύστη, βλέποντας μοναδικά, πολυτελή κτίρια και ξενοδοχεία, όπως το εμβληματικό ξενοδοχείο Atlantis, με το Aqua venture, ένα από τα μεγαλύτερα πάρκα με νεροτσουλήθρες στη Μέση Ανατολή και τις βίλες που βρίσκονται στα φύλλα του Φοίνικα, πολλές από τις οποίες ανήκουν σε διάσημους σταρ και πολιτικούς, όπως ο Μπραντ Πιτ, η Αντζελίνα Τζολί, η Μαντόνα, ο Ντέιβιντ Μπέκαμ, ο Ρίκι Μάρτιν, ο Μπιλ Κλίντον κ.α. Συνεχίζουμε στην περιοχή της Τζουμέιρα (Jumeirah), την πιο ακριβή περιοχή του Dubai και θα κινηθούμε στον παραλιακό δρόμο με κατεύθυνση το Τζαμί της Τζουμέιρα (Jumeirah Mosque). Ελεύθερος χρόνος για φαγητό σε κάποιο εστιατόριο στο εντυπωσιακό παραλιακό συγκρότημα La Mer. Στη συνέχεια της διαδρομής μας περνάμε από το Τζαμί της Τζουμέιρα (στάση για φωτογραφία) και από το Σπίτι της Ένωσης (Union House), το σημείο όπου υπογράφτηκε η συνθήκη Ένωσης των Εμιράτων το 1971 και το Etihad Museum, ένα εντυπωσιακό μουσείο που εξιστορεί την ιστορία της Ένωσης. Επιστροφή στο ξενοδοχείο μας και χρόνος για ξεκούραση. Διανυκτέρευση.

**3η ημέρα (15/04): Safari με jeep στην έρημo**

Το πρωινό μας είναι ελεύθερο για να ξεκουραστούμε και το μεσημέρι θα συγκεντρωθούμε στη ρεσεψιόν του ξενοδοχείου για την εκδρομή μας. Εκεί θα έρθουν Jeep 4x4 να μας παραλάβουν για την αγαπημένη εκδρομή μικρών και μεγάλων στην έρημο, το λεγόμενο “Jeep safari”. Μια μέρα που ανεβάζει την αδρεναλίνη, προσφέρει γέλιο, διασκέδαση και φυσικά την εμπειρία να βρεθείτε στη μέση της απέραντης ερήμου, εκεί που μερικά χρόνια πριν ζούσαν οι βεδουίνοι που ταξίδευαν στην έρημο με οδηγό τα αστέρια, το φεγγάρι και τον ήλιο. Φεύγουμε από το ξενοδοχείο με κλιματιζόμενα Jeep 4x4 κλειστού τύπου και μετά από διαδρομή μίας ώρας περίπου φτάνουμε στο σημείο εκκίνησης του σαφάρι. Βάζουμε ζώνες και ξεκινάμε για να απολαύσουμε τη μαγεία της οδήγησης μέσα στην έρημο από έμπειρους οδηγούς. Θα σταματήσουμε για φωτογραφίες στη μέση της ερήμου, σε φάρμα με καμήλες και φυσικά για να απαθανατίσουμε το μοναδικό ηλιοβασίλεμα της ερήμου, μια μαγευτική ώρα που ο ήλιος παίζει με τα χρώματα της άμμου. Τότε γίνεται αισθητή η διαφορά της θερμοκρασίας που αρχίζει να πέφτει μαζί με τον ήλιο. Εκεί θα πραγματοποιήσουμε και το περίφημο sandboard (κατάβαση σε αμμόλοφο με σανίδα ), μια δραστηριότητα εύκολη για όλους που θα μας προσφέρει άφθονες στιγμές γέλιου. Τέλος, καταλήγουμε στις τέντες των βεδουίνων, όπου μας υποδέχονται με αραβικό καφέ, τσάι και χουρμάδες. Και επειδή η περιπέτεια ανοίγει την όρεξη, μέχρι να ετοιμαστεί το δείπνο μας περιμένουν κάποια πρώτα παραδοσιακά ορντέβρ, ενώ μπορείτε να δροσιστείτε με νερό και αναψυκτικά. Κάντε παραδοσιακό τατουάζ με χένα, καπνίστε ναργιλέ, ενώ μετά το δείπνο η έμπειρη χορεύτρια της κοιλιάς και ο Δερβίσης πραγματικά θα σας μαγέψουν! Επιστροφή το βράδυ κατά τις 22:00 στο ξενοδοχείο μας για ξεκούραση. Διανυκτέρευση.

**4η ημέρα (16/04): Επίσκεψη στο Dubai Mall & Burj Khalifa & Dubai Aquarium**

Σήμερα η μέρα είναι ελεύθερη για να κάνετε τα ψώνια σας και μπορείτε φυσικά να ξεκινήσετε από το μεγαλύτερο εμπορικό κέντρο, το Dubai Mall, όπου σας προτείνουμε να επισκεφθείτε και το περίφημο ενυδρείο. Το Aquarium & Underwater Zoo Ντουμπάι στεγάζεται στο εσωτερικό του εμπορικού κέντρου, ενώ μέρος της βιτρίνας του είναι εμφανές για όλους τους επισκέπτες. Περπατήστε μέσα στο υδάτινο τούνελ, περιηγηθείτε στον υδρο-ζωολογικό κήπο και στο τροπικό δάσος και θαυμάστε σπάνια είδη ψαριών. Κλείστε το κατάλληλο εισιτήριο (ανάλογα με τα ενδιαφέροντά σας) και απολαύστε μια ευχάριστη υδάτινη εμπειρία. Προτείνεται ιδιαίτερα σε οικογένειες με παιδιά. Το απόγευμα, κατά τη δύση του ηλίου, σας προτείνουμε να ανεβείτε στο Burj Khalifa. Πρόκειται για τον ψηλότερο πύργο του Ντουμπάι και το ψηλότερο κτίριο στον κόσμο. Η κατασκευή του ξεκίνησε στις 21 Σεπτεμβρίου 2004 και ολοκληρώθηκε την 1η Οκτωβρίου 2009. Το κόστος άγγιξε τα 1,2 δισεκατομμύρια ευρώ. Το ύψος του φτάνει τα 828 μέτρα και από πολλούς θεωρήθηκε ως ένα αρχιτεκτονικό θαύμα, καθώς ξεπερνά το προηγούμενο ρεκόρ ύψους που το κατείχε ο ουρανοξύστης Ταϊπέι 101 με ύψος 509,2 μέτρα. Μεταξύ άλλων, διαθέτει 160 ορόφους, το γρηγορότερο ασανσέρ που λειτουργεί με ταχύτητα 64 χλμ. την ώρα και πισίνα στον 76ο όροφο, που θεωρείται η ψηλότερη στον κόσμο. Ένα επιπλέον δημοφιλές χαρακτηριστικό είναι το σιντριβάνι, που βρίσκεται στον εξωτερικό χώρο του πύργου και το κόστος της κατασκευής του ανήλθε στα 217 εκατομμύρια δολάρια. Το όνομά του οφείλεται στον Σεΐχη του Αμπού Ντάμπι και δεύτερο πρόεδρο των Ηνωμένων Αραβικών Εμιράτων Χαλιφά Μπιν Ζαγέντ Αλ Ναγιάν και σύμφωνα με την ηγεσία αποτελεί το καμάρι του Εμιράτου. Σήμερα λειτουργεί κατά μεγάλο ποσοστό ως το οικονομικό κέντρο της πόλης, αφού φιλοξενεί πλήθος εταιριών και συνολικά περισσότερους από 12.000 εργαζομένους. Η τουριστική πλευρά του οικοδομήματος είναι εξίσου σημαντική, καθώς σε ετήσιο επίπεδο δέχεται χιλιάδες επισκέπτες που το επιλέγουν για να θαυμάσουν την μοναδική θέα της ευρύτερης περιοχής. Καταλαβαίνετε λοιπόν ότι στην περίπτωση που θέλετε να νιώσετε και να αντικρίσετε τον ορισμό της πολυτέλειας σε τεράστιες διαστάσεις, θα πρέπει να συμπεριλάβετε την επίσκεψη στον πύργο αρκετά ψηλά στην λίστα των προτεραιοτήτων σας. Στη συνέχεια, σας προτείνουμε να επισκεφθείτε κάποιο από τα διάσημα μπαρ που λειτουργούν μέσα σε πολυτελή ξενοδοχεία, με το “Celavi” να ξεχωρίζει, καθώς προσφέρει μοναδική θέα και είναι ένα από τα αγαπημένα μέρη των instagrammers.

**5η ημέρα (17/04): Ελεύθερος χρόνος για μπάνιο – Προαιρετική επίσκεψη στο υδάτινο πάρκο Aquaventure Waterpark – Βραδινή κρουαζιέρα**

Σήμερα η μέρα είναι ελεύθερη και σας προτείνουμε να απολαύσετε την ηλιοθεραπεία και το μπάνιο στην παραλία της Jumeirah. Ο «όμορφος φοίνικας» όπως είναι η ονομασία του Jumeirah Palm είναι ένα τεχνητό νησί σε σχήμα φοίνικα. Στα «φύλλα» του δεσπόζουν οι βίλες των επωνύμων, ενώ στην κορυφή του βρίσκεται το περίφημο Atlantis Hotel. Ξεναγηθείτε στο ξενοδοχείο, κάντε μια βουτιά στην ιδιωτική παραλία του (White beach) και διασκεδάστε σε κάποιο από τα πάρτι που διοργανώνονται καθημερινά. Δίπλα από το Atlantis Hotel βρίσκεται το υδάτινο πάρκο Aquaventure Waterpark. Το πάρκο προσφέρεται για ατέλειωτες ώρες διασκέδασης και αδρεναλίνης, με τον σωλήνα που περνάει από τους καρχαρίες να κόβει την ανάσα. Tο κόστος ανέρχεται περίπου στα 60€ (269 dirham). Επίσης, σας προτείνουμε ένα μπάνιο στην Jumeirah Beach Residence (JBR) παρέα με ουρανοξύστες και φόντο το ξενοδοχείο Burj Al Arab. Στον περσικό κόλπο τα νερά είναι συνεχώς ζεστά και καθαρά, εσείς το μόνο που πρέπει να κάνετε είναι να φορέσετε το μαγιό και την καλή σας διάθεση. Τώρα, αν ανάμεσά σας περνάνε καμήλες μην παραξενευτείτε, βρίσκονται στο φυσικό τους περιβάλλον! Ενημερωτικά οι παραλίες με τον περισσότερο κόσμο και δωρεάν πρόσβαση είναι οι JBR και η La Mer.

**Tip: Θα πρέπει να εξοπλιστείτε οπωσδήποτε με αντηλιακό, καθώς ο ήλιος στο Ντουμπάι είναι καυτός.**

Σήμερα σας προτείνουμε να απολαύσετε το ηλιοβασίλεμα ανεβαίνοντας στο The View, το οποίο βρίσκεται στον φοίνικα. Η θέα είναι εκπληκτική και αξίζει τα περίπου 40€ που θα πληρώσετε για την είσοδο. Το βράδυ σας προτείνουμε την προαιρετική κρουαζιέρα στη Μαρίνα του Ντουμπάι. Η κρουαζιέρα είναι μια πολύ ωραία εμπειρία που δεν πρέπει να χάσετε. Φανταστείτε να δειπνείτε πάνω σε ένα Dhow με τα εκπληκτικά φώτα γύρω σας, ακούγοντας μουσική, βλέποντας παραδοσιακούς χορούς και πίνοντας το αγαπημένο σας ποτό. Η εκδρομή της κρουαζιέρας ξεκινάει με την αναχώρησή μας από το ξενοδοχείο με το λεωφορείο, σε μια διαδρομή 20 λεπτών. Στη συνέχεια, επιβιβαζόμαστε σε μια παραδοσιακή αραβική βάρκα (dhow) με πάνω και κάτω κατάστρωμα όπου θα απολαύσουμε δείπνο σε μπουφέ με απεριόριστα αναψυκτικά, νερό, τσάι και καφέ. Μετά το τέλος της κρουαζιέρας, επιστροφή στο ξενοδοχείο για ξεκούραση. Διανυκτέρευση.

**Εναλλακτικά: Προαιρετική επίσκεψη στο Μall of The Emirates – Museum of The Future – The View at the Palm**

Σήμερα η μέρα είναι ελεύθερη και μπορείτε να την εκμεταλλευθείτε για διάφορες δραστηριότητες όπως να κάνετε σκι ή να επισκεφθείτε το ενυδρείο στο Emirates Mall, να κάνετε βόλτα με ελικόπτερο πάνω από το Ντουμπάι, να οδηγήσετε jet ski στη μαρίνα του Ντουμπάι ή να κάνετε sky dive με την αδρεναλίνη να χτυπάει κόκκινο. Επίσης σας προτείνουμε να επισκεφθείτε το ολοκαίνουργιο μουσείο του Ντουμπάι, Museum of the Future, που άνοιξε τις πύλες του τον Μάρτιο και παρουσιάζει το Πλάνο του Σεΐχη για το Ντουμπάι τα επόμενα χρόνια. Αξίζει να το επισκεφθείτε και να κλείσετε άμεσα το εισιτήριό σας, καθώς το επισκέπτονται συχνά χιλιάδες τουρίστες και ντόπιοι και τα εισιτήρια είναι σχεδόν sold out, ενώ το κόστος τους είναι περίπου 35€/άτομο. Το απόγευμα κατά τη δύση του ηλίου, σας προτείνουμε να ανεβείτε στο The View. Πρόκειται για μια νέα πρόταση στο Ντουμπάι, που προσφέρει εκπληκτική θέα 360 μοιρών σε 240 μέτρα ύψος από τον διάσημο φοίνικα Τhe Palm Jumeirah. Βρίσκεται στο επίπεδο 52 του Palm Tower και προσφέρει πανοραμική θέα στον φοίνικα και στον Περσικό κόλπο.

**6η ημέρα (18/04): Ντουμπάι – Κωνσταντινούπολη – Θεσσαλονίκη**

Πρωινό στο ξενοδοχείο και αναχώρηση για το αεροδρόμιο του Ντουμπάι. Στο αεροδρόμιο θα έχετε ελεύθερο χρόνο για αγορές στα αφορολόγητα (duty free) που αξίζει να τα επισκεφθείτε.

|  |  |  |  |  |  |  |
| --- | --- | --- | --- | --- | --- | --- |
| **Πάσχα στο Ντουμπάι 6 μέρες / 4 νύχτες** | | | | **Αναχώρηση 13/04 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Al Jawhara Gardens | 4\* | Πρωινό | Early boking τιμή: 595€ Κανονική τιμή: 675€ | Early boking τιμή: 445€ Κανονική τιμή: 525€ | 95€ | Πτήσεις με την Turkish Airlines: Θεσσαλονίκη - Κωνσταντινούπολη: 21:20 - 22:45 Κωνσταντινούπολη - Ντουμπάι: 00:40 - 05:22 Ντουμπάι - Κωνσταντινούπολη: 13:35 - 17:20 Κωνσταντινούπολη - Θεσσαλονίκη: 18:50 - 20:10 |
| Hilton Garden Inn Dubai Al Mina | 4\* | Πρωινό | Early boking τιμή: 625€ Κανονική τιμή: 705€ | Early boking τιμή: 495€ Κανονική τιμή: 575€ | 125€ |
| Crowne Plaza Dubai Jumeirah, an IHG | 5\* | Πρωινό | Early boking τιμή: 655€ Κανονική τιμή: 735€ | 1ο παιδί: Early boking τιμή:445€ Κανονική τιμή: 525€ 2ο παιδί: Early boking τιμή:445€ Κανονική τιμή: 525€ | 145€ |
| **Στη τιμή περιλαμβάνονται:** Αεροπορικά εισιτήρια με την Turkish Airlines για το δρομολόγιο Θεσσαλονίκη – Κωνσταντινούπολη – Ντουμπάι – Κωνσταντινούπολη – Θεσσαλονίκη. Μία αποσκευή 20 κιλών, μία αποσκευή καμπίνας 8 κιλών και μία μικρή τσάντα ή ένα προσωπικό αντικείμενο Μεταφορές από και προς το αεροδρόμιο του Ντουμπάι με ελληνόφωνο τοπικό συνοδό Ξενάγηση στο Ντουμπάι διάρκειας 6 ωρών με επίσημο ελληνόφωνο τοπικό ξεναγό Σαφάρι με Jeep 4x4 με δείπνο (barbeque), παραλαβή από το ξενοδοχείο. Διαμονή στο ξενοδοχείο της επιλογής σας για 4 διανυκτερεύσεις με πρωινό. Υπηρεσίες του ελληνόφωνου τοπικού αντιπροσώπου μας, με 24ωρο τηλέφωνο ανάγκης. Ειδικές τιμές για τις προτεινόμενες εκδρομές – εισιτήρια που εξασφαλίσαμε ειδικά για εσάς. Ενημερωτικά έντυπα. Ασφάλεια αστικής ευθύνης & ιατροφαρμακευτική περίθαλψης **Δεν περιλαμβάνονται:** Ό,τι δεν αναφέρεται στο πρόγραμμα ή αναφέρεται ως προαιρετικό ή προτεινόμενο. Είσοδοι σε μουσεία, αξιοθέατα, επισκέψιμους χώρους. Δημοτικοί φόροι ξενοδοχείων (περίπου 4 € σε 4\* ξενοδοχείο, 5 € σε 5\* ξενοδοχείο ανά δωμάτιο/διανυκτέρευση). Φόροι αεροδρομίων & επίναυλοι καυσίμων (και λοιπά): 370€. **Σημείωση:** Οι early booking τιμές ισχύουν για κρατήσεις έως 24/2/23 **Σημειώσεις:** Η ροή του προγράμματος ενδέχεται να διαφοροποιηθεί χωρίς να παραληφθεί κάτι Για την πραγματοποίηση των προαιρετικών εκδρομών απαιτείται ελάχιστη συμμετοχή. Ατομικό πρόγραμμα (αεροπορικά εισιτήρια & διαμονή): -120€/άτομο. Προτεινόμενη ταξιδιωτική ασφάλιση (Covid): 20€/άτομο | | | | | | |
|